ddrg/super_eurlex huggingface dataset:
6.

iz poročila Računskega sodišča sledi, da sta Komisija in agencija kot soupravičenec in koordinator treh drugih soupravičencev (Evropskega azilnega podpornega urada, Mednarodne organizacije za migracije in Visokega komisarja Združenih narodov za begunce) 22. decembra 2015 podpisali sporazum o dodelitvi nepovratnih sredstev v višini 5 500 000 za regionalno podporo upravljanju migracij, pri katerih bo upoštevan vidik zaščite, v državah zahodnega Balkana in Turčiji za obdobje treh let od 1. januarja 2016; vseeno ugotavlja, da so bili sporazumi o sodelovanju s temi tremi partnerji v vrednosti 3 400 000 EUR podpisani šele med avgustom in novembrom 2016; ugotavlja, da so bile v dveh od teh sporazumov proračunske obveznosti, na podlagi katerih bi se morala sprostiti sredstva še pred prevzemom pravnih obveznosti, podpisane šele oktobra in decembra 2016; ugotavlja tudi, da so proračunske obveznosti znašale 1 200 000 EUR in so zajemale samo plačila predhodnega financiranja; ugotavlja, da se s takim postopkom kršijo pravila finančne uredbe o proračunskem upravljanju in da so zamude pri podpisovanju sporazumov povzročile negotovost glede operativnega sodelovanja partnerjev; na podlagi odgovora agencije je razvidno, da je dejstvo, da je pravna obveznost za vse tri projektne partnerje bila sprejeta še pred proračunsko obveznostjo, pravilno evidentirala kot izjemo;
1.

želi spomniti agencijo, da mora spoštovati določbe iz členov 109 in 110 Uredbe (EU) št. 1271/2013 ter da mora izpolniti svoje obveznosti iz postopka razrešnice, zlasti odgovoriti na vprašalnik, ki so ji ga poslali poslanci Evropskega parlamenta, ter na vprašanja, postavljena med postopkom razrešnice za leto 2015, v okviru nadaljnjega ukrepanja; meni, da agencija v letu 2016 ni izpolnila svojih obveznosti, saj je svoje odgovore poslala prepozno ter s tem prekršila pravila in svoje obveznosti; meni, da bi to lahko štelo kot postopkovni razlog za odložitev razrešnice; meni, da se taka zamuda ne bi smela ponoviti;
3.

ugotavlja, da je bila v skladu s poročilom Računskega sodišča stopnja v leto 2017 prenesenih odobrenih proračunskih sredstev, za katera so bile prevzete obveznosti, visoka za naslov II (upravni odhodki) in je znašala 417 279 EUR oziroma 30 % (v primerjavi z zneskom 364 740 EUR oziroma 26 % leta 2015); ugotavlja, da se ti prenosi v glavnem nanašajo na storitve IT, ki še niso bile v celoti opravljene in do konca leta zanje še niso bili izdani računi; poleg tega ugotavlja, da so prenesena odobrena proračunska sredstva, za katera so bile prevzete obveznosti, za naslov III znašala 3 370 616 EUR oziroma 43 % (v primerjavi z zneskom 3 383 052 EUR oziroma 41 % leta 2015); ugotavlja, da se ti prenosi v glavnem nanašajo na raziskovalne projekte in študije, ki so trajali več kot eno leto; ugotavlja, da bi v skladu z Računskim sodiščem, agencija lahko razmislila o uvedbi diferenciranih proračunskih sredstev, da bi bolje prikazala večletno naravo operacij in neizogibne zamude, do katerih prihaja v obdobju med podpisom pogodbe, zagotavljanjem storitev in plačili; na podlagi odgovora agencije ugotavlja, da bo proučila to možnost, ki bi morda pripomogla k izboljšanju upravljanja proračuna;
„1.

opozarja, da je agencija v skladu s členom 185 finančne uredbe konsolidiran subjekt in je med regulativnimi organi gonilna sila pri izvajanju zakonodaje Unije na področju kemikalij, ki koristi zdravju ljudi in okolju, pa tudi inovacijam in konkurenčnosti; ugotavlja, da agencija družbam pomaga pri doseganju skladnosti z zakonodajo, spodbuja varno uporabo kemikalij, zagotavlja informacije o kemikalijah in obravnava kemikalije, ki vzbujajo skrb;“.
20.

vztraja, da je za dosego trajnostne rasti in ustvarjanja delovnih mest v Uniji ključnega pomena, da se spodbujajo naložbe v raziskave, inovacije, izobraževanje in infrastrukturo ter mikro-, mala in srednja podjetja; opozarja, da bi rezi, ki jih predlaga Svet, ogrozili programe z dejansko evropsko dodano vrednostjo in neposrednim vplivom na ustvarjanje delovnih mest in rasti, kot sta program Obzorje 2020 in instrument za povezovanje Evrope; še zlasti poudarja, da je zadostno financiranje programa Obzorje 2020 bistvenega pomena za omogočanje razvoja raziskav in inovacije, vodilni položaj na področju digitalizacije ter za podporo za mala in srednja podjetja v Evropi; opozarja, da je ta program pokazal, da prinaša veliko evropsko dodano vrednost, saj 83 % projektov, ki se financirajo iz njega, ne bi bilo uresničenih brez podpore na ravni Unije; ponavlja, kako pomemben je instrument za povezovanje Evrope kot instrument financiranja za dokončanje omrežja TEN-T in vzpostavitev enotnega evropskega prometnega prostora; je zato sklenil odpraviti vse reze Sveta in poleg tega v celoti obnoviti prvotni profil vrstic programa Obzorje 2020 in instrumenta za povezovanje Evrope, ki sta bili zmanjšani zaradi prerazporeditve sredstev v jamstveni sklad EFSI;
1.

je močno zaskrbljen zaradi plačilnega presežka v višini 7 719,7 milijona EUR; je še posebej začuden zaradi stanja evropskih strukturnih in investicijskih skladov v podrazdelku 1b, saj so države članice julija zmanjšale napovedi glede zahtevkov za izplačilo za 5,9 milijarde EUR zaradi nadaljnjih zamud pri izvajanju programov, s čimer so preprečile, da bi številni morebitni projekti in upravičenci prejeli podporo Unije; obžaluje tudi, da države članice niso dovolj hitro začele izvajati programov Sklada za azil, migracije in vključevanje (AMIF) in Sklada za notranjo varnost (ISF), prav tako pa niso ustrezno izvajale programov za premestitev beguncev, kar je povzročilo rez v višini 287,6 milijona EUR v razdelku 3;
5.

ugotavlja, da so prenesene odobritve za prevzem obveznosti za naslov II (upravni odhodki) znašale 23 % (1 600 000 EUR) in 42 % (7 500 000 EUR) za naslov III (operativni odhodki); je seznanjen z dejstvom, da so se prenosi za naslov II večinoma nanašali na načrtovano javno naročilo za strojno in programsko opremo IT ter svetovalne storitve v zvezi z nepremičninami, za katere je rok plačila šele leta 2016; poleg tega potrjuje, da so se prenosi za naslov III nanašali na večletne projekte centra in podporo IT za operativne dejavnosti;
priznava vrednost svetovanja in raziskav za poslance in odbore v okviru Službe Evropskega parlamenta za raziskave (EPRS) in tematskih sektorjev; spominja, da je bila pri ustanovitvi te raziskovalne službe v letu 2013 predvidena vmesna ocena uspešnosti sodelovanja med to službo in tematskimi sektorji; spominja, da je bila prošnja za izvedbo takšne ocene in predstavitev njenih rezultatov v Odboru za proračun sprejeta z glasovanjem na plenarnem zasedanju 14. aprila 2016 ( 13 ) ; zato ponovno zahteva, da generalni sekretar opravi to oceno in njene rezultate predstavi Odboru za proračun, preden bo Parlament jeseni 2017 obravnaval proračun; spominja, da bi morala ta ocena vsebovati predloge, kako zagotoviti, da podpora EPRS bolj upošteva dogajanje v ustreznih tematskih odborih ter se ne prekriva z njihovimi dejavnostmi niti spodbuja konkurence med službami; poleg tega pričakuje, da bo ocena zajemala podrobne informacije o zunanjih izvedenskih mnenjih, zunanjih študijah in zunanji podpori raziskovalnim dejavnostim Parlamenta, vključno s podatki o številu študij in izvedenskih mnenj, ki so jih pripravile notranje službe Parlamenta in zunanji ponudniki, in stroških znanje; je seznanjen s štirimi posebnimi projekti, ki jih srednjeročno razvijajo v knjižnici Evropskega parlamenta, in sicer digitalno knjižnico, boljše vire za raziskave, vire za primerjalno pravo in odprto knjižnico; meni, da so ti projekti sredstvo za izboljšanje podpore za poslance in zaposlene, pa tudi za olajšanje dostopa do zunanjih raziskovalnih skupnosti in državljanov; ugotavlja, da so ti projekti izjemno pomembni in da jih je treba vključiti v zakonodajno delo poslancev in zaposlenih;
ugotavlja, na podlagi poročila Računskega sodišča, da je služba za notranjo revizijo opravila revizijo širjenja rezultatov raziskav, ki jih financira Unija; nadalje ugotavlja, da je nato služba na podlagi te revizije priporočila izboljšave, ki vključujejo načrtovanje uporabe in širjenja rezultatov, ki so jih člani pridobili z raziskavami v okviru sporazumov o dodelitvi nepovratnih sredstev s člani, in poročanje o tem, ocenjevanje poročanja ključnih partnerjev o širjenju in izkoriščanju rezultatov raziskav, spremljanje uspešnosti in poročanje o njej ter širjenje rezultatov raziskav, centralizirano na ravni Skupnega podjetja, in kontrolo kakovosti objav upravičencev; poleg tega ugotavlja, da je služba za notranjo revizijo izdala dve zelo pomembni priporočili in da je skupno podjetje pripravilo posebni akcijski načrt za njuno izvajanje;
125.

močno obžaluje začetek postopka za zamenjavo pohištva v pisarnah poslancev in njihovih pomočnikov v Bruslju in poziva, naj se nemudoma ustavi; ugotavlja, da je večina tega pohištva primernega za uporabo in ustreznega videza, zato ni razloga, da bi ga zamenjali; meni, da odziv določenega števila poslancev – ne gre torej za anketo, ki bi bila zajela vse – sam po sebi ni zadostno opravičilo za zamenjavo, ravno tako pa so neustrezne utemeljitve uprave, ki zadevajo okuse, trende ali zastarel videz; pohištvo se lahko zamenja le priložnostno zaradi očitnega posebnega ali splošnega razloga, kot je poslabšanje stanja, huda obraba ali tveganje za zdravje na delovnem mestu (na primer morebiten razvoj bolj ergonomskih pisarniških stolov); v obdobju gospodarske krize in posledičnih omejitev proračuna, s katerimi se soočamo, lahko posvečanje prevelike teže zunanjemu videzu resno ogrozi verodostojnost Parlamenta in njegovih poslancev, zlasti v očeh državljanov in javnega mnenja;
6.

ugotavlja, da so bili stroški selitve iz Bramshilla v Združenem kraljestvu v Budimpešto na Madžarskem ocenjeni na približno 1 006 515 EUR in da je bilo treba ta sredstva porabiti v letih 2014 in 2015; prav tako ugotavlja, da se je znesek 570 283 EUR v skladu z dogovorom med Komisijo in Združenim kraljestvom financiral s sredstvi, h katerim so 50 % prispevali organi Združenega kraljestva, 50 % pa Komisija; potrjuje, da je bil prispevek Združenega kraljestva k sredstvom za selitev vnesen v proračun akademije kot namenski prihodki, ki so bili v celoti porabljeni; pozdravlja dejstvo, da so se preostala sredstva za selitev v višini 35 % končnega selitvenega proračuna financirala iz proračuna akademije, in sicer na podlagi prihrankov na račun nižjega korekcijskega količnika, ki se uporablja za prejemke zaposlenih na Madžarskem;
C.

ker je bila uredba o ESPG sprejeta ob upoštevanju dogovora Parlamenta in Sveta o tem, da se znova uvede merilo za uporabo sklada zaradi krize, da se finančni prispevek Unije določi kot 60 % vseh ocenjenih stroškov predlaganih ukrepov, da se vloge za sredstva iz ESPG v Komisiji, Parlamentu in Svetu obravnavajo na učinkovitejši način, tako da se skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in upravičencev ter da se financirajo spodbude za ustanovitev lastnega podjetja;
2.

na osnovi poročila Računskega sodišča ugotavlja, da uredba agencije o pristojbinah (1) določa roke za plačilo pristojbin kandidatov in plačila pristojnim nacionalnim organom, povezana z agencijo; ugotavlja, da ti roki pri večini transakcij, ki jih je revidiralo Računsko sodišče, niso bili upoštevani; na osnovi pojasnil agencije ugotavlja, da je preuredila in racionalizirala svoje glavne operativne postopke, vključno s finančnimi odobritvami in pobiranjem pristojbin; je seznanjen, da naj bi te procese do konca leta 2015 še nadalje avtomatizirala; poziva jo, naj sprejme vse nadaljnje ukrepe, ki so potrebni za zagotavljanje celovitega izvajanja njenih pristojnosti v zvezi s farmakovigilanco, in organu za podelitev razrešnice učinkovito poroča o ukrepih, ki jih je sprejela, da bi te težave odpravila;
1.

je seznanjen z ugotovitvami Računskega sodišča, da pri plačilih za upravne in druge odhodke Evropskega nadzornika za varstvo podatkov (v nadaljevanju: nadzornik) v letu, ki se je končalo 31. decembra 2014, ni bilo pomembnih napak ter da so bili pregledani nadzorni in kontrolni sistemi za upravne in druge odhodke učinkoviti;
32.

je seznanjen, da iz poročila Računskega sodišča izhaja, da Kadrovski predpisi po spremembi leta 2004 z Uredbo Sveta (ES, Euratom) št. 723/2004 (1) vključujejo določbe, po kateri prihodnji prejemki uradnikov, ki so bili zaposleni pred 1. majem 2004, ne smejo biti nižji, kot so bili po prejšnjih kadrovskih predpisih; ugotavlja, da je Računsko sodišče med revizijo ugotovilo, da to ni bilo upoštevano in je bilo zaradi tega osmim od 71 takrat zaposlenih uradnikov v obdobju 2005–2014 izplačanih 87 000 EUR premalo; je seznanjen, da bo agencija za rešitev tega vprašanja sprejela ustrezne ukrepe;
6.

je seznanjen z ugotovitvijo iz poročila Računskega sodišča, da je bila skupna raven odobrenih sredstev, za katera so bile prevzete obveznosti, visoka in je znašala 99 %; vendar ugotavlja, da je bila stopnja prenosov v naslovu III visoka in je znašala 35 %, kar je 2 % več kot v letu 2013; ugotavlja, da je do visoke stopnje prenosov prišlo predvsem zaradi začasnega proračunskega primanjkljaja, saj je bilo mogoče obveznosti prevzeti šele proti koncu leta, in zaradi nakazovanja nepovratnih sredstev za projekte za skupne preiskovalne skupine, ki so se začeli v zadnjih mesecih leta 2014, plačila zanje pa so zapadla šele leta 2015;
3.

ugotavlja, da je organ še dodatno zmanjšal skupno stopnjo proračunskih sredstev, za katera so bile prevzete obveznosti in so bila prenesena v naslednje leto, iz 16,50 % iz leta 2013 na 15,90 % v letu 2014; priznava, da so proračunska sredstva, za katera so bile prevzete obveznosti in so bila prenesena v naslov II, znašala 3 431 070 EUR in so se nanašala predvsem na selitev organa v nove poslovne prostore decembra 2014;
3.

ugotavlja, da se je prodaja avtomobilov v zahodni Evropi občutno zmanjšala in dosegla najnižjo točko v zadnjih dvajsetih letih (5), ter poudarja, da je število prodanih avtomobilov v Evropi najnižje od leta 1997; ugotavlja, da je to neposredno povezano s svetovno finančno in gospodarsko krizo, ki je obravnavana v Uredbi (ES) št. 546/2009 Evropskega parlamenta in Sveta (6); nadalje poudarja, da so bili še posebej prizadeti proizvajalci majhnih in srednje velikih vozil srednjega cenovnega razreda ter da je torej kriza še posebej prizadela Adam Opel AG, ki je eden od večjih proizvajalcev majhnih in srednje velikih vozil srednjega cenovnega razreda, medtem ko se kriza ni v takšni meri poznala na prodaji cenejših vozil kot tudi ne na prodaji vozil višjih cenovnih razredov oziroma luksuznih vozil;
4.

ugotavlja, da finančne zaveze držav članic v zvezi s skrbniškim skladom za Afriko, skrbniškim skladom za Sirijo ter agencijami ZN za podporo beguncem, ki so bile ponovno potrjene na neuradnem srečanju predsednikov vlad in držav EU na temo migracij 23. septembra 2015, na Evropskem svetu 15. oktobra 2015 in na vrhunskem srečanju v Valetti 11. in 12. novembra 2015, še niso bile izpolnjene; obžaluje, da je po podatkih Komisije zaostanek držav članic v začetku novembra 2015 znašal 2,3 milijarde EUR;
C.

ker je bila Uredba (EU) št. 1309/2013 (4) sprejeta ob upoštevanju dogovora Parlamenta in Sveta o tem, da se znova uvede merilo za uporabo ESPG zaradi krize, da se finančni prispevek Unije poveča na 60 % celotnih ocenjenih stroškov predlaganih ukrepov, da se vloge za sredstva ESPG v Komisiji, Parlamentu in Svetu obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in prejemnikov ter da se financirajo spodbude za ustanovitev lastnega podjetja;
42.

naroči svojemu predsedniku, naj to resolucijo in načrt posreduje Svetu in Komisiji.
9.

pozdravlja dejstvo, da je bilo do izteka leta 2013 zasedenih 583 od 611 delovnih mest in da je agencija zaposlovala 144 pogodbenih uslužbencev, napotenih nacionalnih strokovnjakov in uslužbencev, zaposlenih prek agencij za zaposlovanje; ugotavlja, da se je stopnja zasedenosti delovnih mest v primerjavi z letom 2012 zmanjšala, podobno kot delež pogodbenih uslužbencev, napotenih nacionalnih strokovnjakov in uslužbencev, zaposlenih prek agencij za zaposlovanje; ugotavlja še, da 81 % vseh človeških virov agencije izvaja operativne naloge in da se je ta delež v primerjavi z letom 2012 nekoliko povečal; spodbuja agencijo, naj nadaljuje po tej poti;
4.

na podlagi zaključnega računa agencije z obžalovanjem ugotavlja, da je raven odobrenih proračunskih sredstev, za katera so bile prevzete obveznosti in ki so bila prenesena v leto 2013, znašala 2 398 742 EUR, odobrena proračunska sredstva, za katera so bile prevzete obveznosti in ki so bila prenesena v leto 2014, pa so znašala 2 221 816 EUR; ugotavlja, da se je obračunan znesek, prenesen v naslednje leto, v primerjavi s prejšnjim letom zmanjšal zaradi prenizko/previsoko ocenjenih odhodkov iz proračuna za leto 2013; opominja agencijo, da je obvezana spoštovati proračunsko načelo enoletnosti;
C.

ker je bila Uredba (EU) št. 1309/2013 (4) sprejeta ob upoštevanju dogovora Parlamenta in Sveta o tem, da se znova uvede merilo za uporabo ESPG zaradi krize, da se finančni prispevek Unije poveča na 60 % vseh ocenjenih stroškov predlaganih ukrepov, da se vloge za sredstva ESPG v Komisiji, Parlamentu in Svetu obravnavajo učinkoviteje in se tako skrajša postopek ocene in odobritve, ter da se z vključitvijo samozaposlenih in mladih razširi obseg upravičenih ukrepov in prejemnikov ter da se financirajo spodbude za ustanovitev lastnega podjetja;
9.

pozdravlja dejstvo, da je bil usklajeni sveženj prilagojenih storitev pripravljen v posvetovanju s sindikati in organizacijami delodajalcev, socialnimi partnerji v gradbeništvu in izobraževalnimi ustanovami, ter da se bosta politika enakosti med ženskami in moškimi in načelo nediskriminacije uporabljala med različnimi fazami izvrševanja ESPG in dostopa do njega; opozarja na pomen prihodnjih čezmejnih pobud, kot so mejne informacijske pisarne in usklajevanje pravil, da bi izboljšali izmenjavo informacij in čezmejno mobilnost delavcev;
C.

ker je bil pri sprejetju Uredbe (EU) št. 1309/2013 (4) upoštevan dogovor Parlamenta in Sveta o tem, da se znova uvede merilo za uporabo ESPG zaradi krize, da se finančni prispevek Unije poveča na 60 % celotnih ocenjenih stroškov predlaganih ukrepov, da se poveča učinkovitost pri obravnavi vlog za sredstva ESPG v Komisiji, Parlamentu in Svetu, tako da se skrajša postopek ocene in odobritve, ter da se razširi obseg upravičenih ukrepov in prejemnikov, in sicer z vključitvijo samozaposlenih in mladih, ter da se financirajo spodbude za ustanovitev lastnega podjetja,
11.

ugotavlja, da se je postopek preiskav na splošno skrajšal, čeprav so bili rezultati za preiskave, ki so se zaključile v 18 mesecih, nižji od zastavljenih ciljev in tudi nižji od 80 %, doseženih leta 2011; poziva varuha, naj navede število primerov, ki so zahtevali več kot en krog preiskav, in pojasni, kdaj nastopi potreba po drugem krogu preiskav;
4.

je seznanjen s trditvami centra, da: — je bilo razvito celovito načrtovanje javnih naročil in proračunsko spremljanje, kar je pripomoglo k zmanjšanju števila prenosov v letu 2012 za več kot 25 %, in da je bila razvita metodologija, vključno s parametri, projekcijami in ukrepi za izboljšanje napovedi odhodkov v zvezi z naslovom I, — so bili izvedeni strukturni ukrepi za obravnavo pomanjkljivosti v zvezi s financiranjem nepovratnih sredstev za poklicno izobraževanje in usposabljanje, in sicer prilagojen časovni načrt za rezultate mreže in končna poročila o izvajanju med prvim polletjem; priprava operativnega preverjanja rezultatov s kontrolnimi seznami, ki je osredotočeno na menjalni tečaj, skladnost med revizijskimi potrdili in poročili ter ugotavljanje napak v izračunih; zagotovitev izboljšanih smernic članom mreže v zvezi s pripravo končnih poročil o izvajanju, da bi preprečili pogosta ali dolga zadržanja računov, in uporaba mehanizma mesečnega spremljanja predložitve končnih poročil o izvajanju, — je bil za izvedbo priporočil službe Komisije za notranjo revizijo (IAS) iz leta 2010 dokončan in odobren celovit načrt neprekinjenega poslovanja, ki obravnava tveganje morebitnih prekinitev, opredeljuje potrebne ključne funkcije in odzivne čase ter vključuje akcijski načrt za njegovo izvajanje;
1.

opozarja Komisijo na ugotovitve Računskega sodišča, da agencija med letoma 2008 in 2011 ni imela svojega proračuna in da je Komisija neposredno financirala vse odhodke in sprejela razrešnico zanje, kar je po mnenju Računskega sodišča v nasprotju s statutom agencije;
9.

z zaskrbljenostjo ugotavlja, da je stopnja prenosa odobrenih proračunskih sredstev, za katera so bile prevzete obveznosti, visoka, saj znaša 39 % za naslov II in 52 % za naslov III; priznava, da je bilo to kar zadeva naslov II predvsem posledica dejstva, da je bila decembra 2012 dodeljena pomembna pogodba (600 000 EUR) za gradbena dela v zvezi s prostori organa, in da je kar zadeva naslov III visoka stopnja prenosa odobrenih proračunskih sredstev, za katera so bile prevzete obveznosti, posledica večletnega značaja velikih razvojnih projektov na področju IT in zamud v javnih naročilih, ki so bila s tem povezana;
6.

ugotavlja, da je Računsko sodišče pri letni reviziji ugotovilo, da je bila stopnja prenosa proračunskih sredstev, za katera so bile prevzete obveznosti, visoka za naslov II (2 300 000 EUR), kar predstavlja 22 % vseh odobrenih proračunskih sredstev za ta naslov, in naslov III (5 600 000 EUR), kar predstavlja 30 % vseh odobrenih proračunskih sredstev za ta naslov; priznava, da so bili za naslov II prenosi v višini 1 100 000 EUR izvršeni v skladu z načrtom upravljanja agencije ali pa povezani s plačili, ki so bila začasno odložena zaradi razlogov, na katere agencija ni mogla vplivati; ugotavlja, da so bili za naslov III prenosi v višini 2 100 000 EUR izvršeni v skladu z načrtom upravljanja agencije, znesek v višini 830 000 EUR pa se je prenesel zaradi razlogov, na katere agencija ni mogla vplivati; agencijo opozarja, da mora spoštovati načelo enoletnosti;
A.

ker je predlog spremembe proračuna št. 5/2013 povezan z uporabo solidarnostnega sklada EU v višini 14 607 942 EUR v sredstvih za prevzem obveznosti in sredstvih za plačila v zvezi s hudim deževjem in posledičnimi katastrofalnimi poplavami v Sloveniji, Avstriji in na Hrvaškem jeseni leta 2012;
6.

podpira nadaljnje strukturne in organizacijske reforme, katerih cilj je povečati učinkovitost, ne da bi pri tem ogrozile zakonodajno odličnost in kakovostne delovne razmere; pozdravlja organizacijske novosti, ki bodo izboljšale učinkovitost Parlamenta in kakovost storitev in delovnih razmer za poslance, med drugim tudi učinkovitejše strukturiranje delovnega tempa Parlamenta ter prevajanja in tolmačenja (ne da bi bilo ogroženo načelo večjezičnosti), optimalne logistične rešitve, tudi prevozna logistika, za poslance in njihove pomočnike, prihranki pri gostinskih stroških, boljša interna pomoč pri raziskavah ter nadaljnje izvajanje in razvoj elektronskih sej in parlamentarnega dela brez papirja; ponovno poziva k analizi stroškov in koristi sej brez papirja ter poziva upravo, naj jo Odboru za proračun posreduje najpozneje do sredine leta 2013;
11.

poudarja dejstvo, da bi morali upoštevati izkušnje, pridobljene pri pripravi in izvajanju te vloge in drugih vlog, namenjenih reševanju množičnega odpuščanja v številnih malih in srednjih podjetjih v nekem sektorju, zlasti glede upravičenosti samozaposlenih in lastnikov malih in srednjih podjetij do podpore ESPG v prihodnji uredbi, in da bi morali ureditve, ki se uporabljajo v regijah in državah članicah, hitro uporabiti v sektorskih vlogah, ki bi zajemale veliko število podjetij;
—

ob upoštevanju sklepa Evropskega sveta EUCO 76/12 z dne 28. in 29. junija 2012 o paktu za rast in delovna mesta, o katerem so se sporazumele države članice,
D.

ker je Irska zaprosila za pomoč v zvezi z 842 presežnimi delavci, od katerih je do pomoči upravičenih 554, v 230 podjetjih, ki delujejo v panogi, razvrščeni v oddelek 71 NACE Revizija 2 ("Arhitekturno in tehnično projektiranje; tehnično preizkušanje in analiziranje") (3) v regijah po ravni NUTS II Border, Midland and Western (IE01) in Southern and Eastern (IE02) na Irskem. Ti dve sosednji regiji zajemata celotno državo Irsko,